polyglot-tagger/wikipedia-language-snippets-filtered huggingface dataset:
இஸ்தான்புல், பர்காஸ், வர்னா, கொன்ஸ்தாண்டா, யால்ட்டா, ஒடெஸ்ஸா, செவாஸ்தாபோல், கேர்ச், நொவோரோஸ்ஸிஸ்க், சோச்சி, சுக்குமி, பொட்டி, பட்டுமி, டிராப்சன், சாம்சுன், ஸொன்குல்டாக் என்பன கருங்கடற் கரையிலுள்ள முக்கிய நகரங்களாகும்.
கருங்கடல் ஒரு குறு கடல் ஆகும். வளிமண்டலத்தில் இருந்து ஆக்சிஜனை பெறும் கடலின் மேல் அடுக்குகளுடன் ஆழமான கடல் நீர் கலப்பதில்லை. இதன் விளைவாக, 90% ஆழமான கருங்கடல் தொகுதியில் உயிரைத்தாங்கும் தண்ணீர் இல்லை.
கருங்கடலைச் சூழவுள்ள நாடுகள், துருக்கி, பல்கேரியா, ருமேனியா, உக்ரைன், ரஷ்யா, ஜோர்ஜியா என்பனவாகும். கிரீமியன் தீவக்குறை ஒரு உக்ரைனியன் தன்னாட்சிக் குடியரசு ஆகும்.
நிறங்களின் அடிப்படையில் பெயரிடப்பட்ட நான்கு கடல்களில் கருங்கடல் ஒன்றாகும். மற்றவை செங்கடல், வெள்ளை கடல் மற்றும் மஞ்சள் கடல் ஆகும்.
மஞ்சக்காய்ச்சலை ஊட்டும் எடீசு எகிப்தி இனத்தின் மரபணுமுழுமத்தை பிராடுக் கழகமும் மரபணுமுழும ஆராய்ச்சிக் கழகமும் கண்டு வரிசைப்படுத்தியுள்ளன. முதலில் ஆகத்து 2005 இல் முதற்கட்ட வரிசையையும் அதன் அலசலையும் செய்து சூன் 2007 இல் வெளியிட்டது குறிப்புகள் சேர்க்கப்பட்ட மரபணு முழுமம் வெக்டர்பேசு என்னும் இடத்தில் கிடைக்கின்றது.
ஏடீசுக் கொசுக்களின் உடலிலும் கால்களிலும் கறுப்பும் வெள்ளையுமான குறிகள் காணும்படியாக இருக்கும். பெரும்பாலான மற்ற கொசுவினங்கள் போலன்றி இவை பகலில் மட்டுமே உலாவந்து கடிக்கும். காலையிலும் மாலை சாயுங்காலப்பொழுதிலுமே அதிகமாக கடிக்கின்றன
மன்னர் சரபோஜி அரசுக் கல்லூரி இந்தியாவின் தமிழ்நாட்டில் தஞ்சாவூரில் பல்கலைக்கழக நிதிநல்கைக் குழுமத்தின் தன்னாட்சி அனுமதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1955ஆம் ஆண்டில் சூன் 23 அன்று தொடங்கப்பட்டது. தற்போது திருச்சி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் தன்னாட்சி தகுதியுடன் செயற்பட்டு வருகிறது.
முதலில் வைகோ அவர்கள் தலைமையில் மக்கள் நல கூட்டு இயக்கமாக செயல்பட்டு வந்த போது அதில் வைகோவின் மதிமுக, திருமாவளவனின் விசிக மற்றும் இடதுசாரி கட்சிகளான சிபிஐ, சிபிஎம் போன்ற கட்சிகள் இருந்தனர்.
2016 சட்டமன்றத் தேர்தலுக்கு முன்பு மக்கள் நலக் கூட்டு இயக்கம் மக்கள் நலக் கூட்டணியாக மாற்றம் பெற்றது. இதன் தலைமை ஒருங்கிணைப்பாளராக மதிமுக தலைவர் வைகோ அவர்களே செயல்பட்டார்.
இக்கூட்டணியில் வைகோவின் அரசியல் சீர்திருத்த கருத்துகளை பாராட்டி ஜி. கே. வாசனின் தமாகா, விஜயகாந்தின் தேமுதிக கட்சிகள் மக்கள் நலக் கூட்டணியில் இணைந்தனர்.
பின்பு இக்கூட்டணிக்கு முதலமைச்சர் வேட்பாளர் பொறுப்பை தலைமை ஒருங்கிணைப்பாளர் மதிமுக தலைவர் வைகோ அவர்கள் ஏற்க மறுத்த போதிலும் அப்பொறுப்பு விசிக தலைவர் திருமாவளவனை தேடி வந்தது. அவரும் முதல்வர் பொறுப்பை ஏற்க மறுத்தார்.
அதன் பிறகு இடதுசாரி கட்சியான இந்திய கம்யூனிஸ்ட் கட்சியின் தமிழக முன்னணி மூத்த தலைவரான நல்லகண்ணுவை நோக்கி முதலமைச்சர் வேட்பாளர் பொறுப்பு வந்தபோதிலும்.
அதை இந்திய மார்க்சிஸ்ட் கம்யூனிஸ்ட் கட்சியின் மூத்த தலைவரான சங்கரய்யா அதற்கு முட்டுக்கட்டை போடும் விதமாக இரண்டு கம்னியூஸ்ட் கட்சிகளும் மக்கள் நலக் கூட்டணியில் வெற்றி பெற்றால் முதலமைச்சர் வேட்பாளர் பதவியோ அல்லது அமைச்சரவையில் மந்திரி பதவியோ ஏற்காமல் வெளியிலிருந்து ஆதரவு நிலைப்பாட்டை எடுக்கும் என்று கூறினார்.
அதன் பிறகு தேமுதிகவுடன் தேர்தல் உடன்பாடு ஏற்பட்டு, 23 மார்ச் 2016 அன்று அதிகாரப்பூர்வமாக . அணியின் முதல்வர் வேட்பாளராக தேமுதிக கட்சியின் தலைவர் விஜயகாந்த் அறிவிக்கப்பட்டார்.
2016 தமிழக சட்டமன்ற தேர்தலின் போது இக்கூட்டணியில் விஜயகாந்தின் தேசிய முற்போக்கு திராவிட கழகம் ஜி.கே.வாசனின் தமிழ் மாநில காங்கிரஸ் ஆகிய இரண்டு கட்சிகள் இணைந்தது.
தமிழக தேர்தல் வரலாற்றில் தமிழக உள்நாட்டு கட்சிகள் மற்றும் இடதுசாரி கட்சிகள் இணைந்து பலமான பெரும் கூட்டணியாக உருவாக்கி கொண்டு தேர்தலை சந்தித்தனர்.
தேமுதிக, மதிமுக, விசிக, தமாகா, சிபிஐ, சிபிஎம் போன்ற கட்சிகள் இணைந்து போட்டியிட்ட போதிலும் எந்த கட்சிக்கும் எதிர் பார்த்த வெற்றி கிடைக்கவில்லை.
பின்பு 2016 ஆம் ஆண்டு தமிழக முதல்வர் ஜெயலலிதா மர்ம மரணத்திற்கு பிறகு தமிழகத்தில் அரசியல் கள சூழ்நிலை மாறியதால் இக்கூட்டணியில் இருந்து தேமுதிக, தமாகா கட்சிகள் வெளியேறினார்.
மேலும் இக்கூட்டணியை உருவாக்கிய தலைமை ஒருங்கிணைப்பாளர் வைகோ அவர்கள் தனது மக்கள் நலக் கூட்டு இயக்கத்தில் இருந்த கட்சிகளான விசிக, சிபிஐ, சிபிஎம் உடன் திமுக கூட்டணியில் இணைந்து செயல்பட்டார்.
மார்க்சிஸ்ட் கம்யூனிஸ்ட் கட்சியின் முயற்சியின் காரணமாக இந்திய கம்யூனிஸ்ட், மார்க்சிஸ்ட் கம்யூனிஸ்ட், மதிமுக, விடுதலைச் சிறுத்தைகள், மனித நேய மக்கள் கட்சி ஆகிய கட்சிகள் இடம்பெற்ற மக்கள் நலக் கூட்டியக்கம் எனும் கூட்டமைப்பு உருவாக்கப்பட்டது. ஒரு கட்டத்தில், மனித நேய மக்கள் கட்சி வெளியேறியது. இந்தக் கூட்டமைப்பு, தேர்தல் செயல்பாட்டுக்காக மக்கள் நலக் கூட்டணி என 2 நவம்பர் 2015 அன்று அதிகாரப்பூர்வமாக புது வடிவம் பெற்றது. தேர்தலுக்கு அப்பாற்பட்டு, மக்களின் நலனுக்காக மக்கள் நலக் கூட்டியக்கம் எனும் பெயரில் கூட்டமைப்பு நடைமுறையில் இருக்கும் எனவும் தெரிவிக்கப்பட்டது.
மக்கள் நலக் கூட்டணி என்பது தமிழ்நாட்டில் மறுமலர்ச்சி திராவிட முன்னேற்றக் கழகம் தலைமையில் விடுதலை சிறுத்தைகள் கட்சி, இந்திய கம்யூனிஸ்ட் கட்சி, மார்க்சிஸ்ட் கம்யூனிஸ்ட் கட்சி ஆகிய கட்சிகள் ஒன்றிணைந்து, 2015 அக்டோபரில் ஏற்படுத்திய ஒரு அரசியல் கூட்டு இயக்கமாக மக்கள் நலக் கூட்டு இயக்கம் என்ற பெயரில் அமைந்தது.
2016 தமிழ்நாடு சட்டமன்றத் தேர்தலில் போட்டியிட்டு கூட்டணி அரசாங்கத்தை அமைத்தல்; கூட்டணியில் ஒருவர் முதலமைச்சராக பதவியேற்பார்.
புகழ்பெற்ற தமிழ் பெண் கண்ணகிக்கு அர்ப்பணிக்கப்பட்ட ஒரு சன்னதியை நிறுவுவதற்காக சேர மன்னர் சேரன் செங்குட்டுவன் இமயமலையில் இருந்து கொண்டு வந்த ஒரு பெரிய கல் காரணமாக, 'பெரிய கல்லின் இடம்' என்று பொருள்படும் 'கோட்டம்-கல்-ஊர்' என்பதிலிருந்து கொடுங்கல்லூர் என்றப் பெயர் வந்திருக்கலாம்.
16 ஆம் நூற்றாண்டில் கோழிகோட்டின் சாமோரின் மற்றும் கொச்சி இராச்சியம் இடையே நடந்த சண்டையின் காரணமாக, 'கொடும் -கொலை-ஊர்' என்பதிலிருந்தும் வந்திருக்கலாம்.
கோட்டப்புரம் கோட்டை / திப்பு கோட்டை என்று உள்நாட்டில் அழைக்கப்படும் கோட்டை கிரங்கனூர் 1523-ஆம் ஆண்டில் போர்த்துகீசியர்களால் கொடுங்கல்லூரில் கட்டப்பட்டது. இந்த கோட்டை 1565-இல் விரிவுபடுத்தப்பட்டது. மேலும் 1663-இல் இது டச்சுக்காரர்களின் கைகளில் சென்றது. சிவபெருமானுக்கு அர்ப்பணிக்கப்பட்ட திருவஞ்சிக்குளம் மகாதேவர் கோயில் தென்னிந்தியாவின் முக்கிய சிவன் கோயில்களில் ஒன்றாகும். திருவஞ்சிக்குளம் கோயிலில் உள்ள சிவன் கேரளாவின் சேர பெருமாள்களின் புரவலர் தெய்வமாக இருந்தார். மேலும் கொச்சின் அரச குடும்பத்தின் குடும்ப தெய்வமாக இருந்து வருகிறார்.
கொடுங்ஙல்லூர் என்பது இந்தியாவின் கேரளாவின் திருச்சூர் மாவட்டத்தில் மலபார் கடற்கரையில் பெரியாற்றின் கரையில் உள்ள ஒரு வரலாற்று சிறப்புள்ள நகராகும். இது தேசிய நெடுஞ்சாலை 66-ஐ ஒட்டி, கொச்சிக்கு வடக்கே 29 கிலோமீட்டர் தொலைவில் அமைந்துள்ளது. கேரளத் தடாகங்களின் வடக்கு முனையில் ஒரு துறைமுக நகரமாக இருக்கும் கொடுங்கல்லூர், விரிவான கேரள உப்பங்கழிகளுக்கும், கடற்படைகளுக்கும் ஒரு முக்கிய நுழைவு இடமாக இருந்தது. முசிரி, மகோதயபுரம், முயிறுகோடு, முசிரிஸ் என்ற பெயர்களால் இதற்கு முன்னர் அழைக்கப்பட்டுள்ளது.
4 மற்றும் 8 ஆம் நூற்றாண்டுகளுக்கிடையில் , கானாவின் சிரிய வணிகர் தோமையர் தலைமையில் மத்திய கிழக்கிலிருந்து ஞானையா சமூகம் வந்ததாக நம்பப்படுகிறது. இச்சமூகம் கிரங்கனூரின் தெற்குப் பகுதியில் குடியேறியது. இறுதியில் புனித தோமையர், புனித குரியகோஸ் மற்றும் புனித மரி என்ற பெயர்களில் மூன்று தேவாலயங்களை நிறுவியது. 16 ஆம் நூற்றாண்டில் கொச்சி இராச்சியத்திற்கும் கோழிக்கோட்டின் சாமோரினுக்கும் இடையிலான போரின் போது அதன் அழிவுக்குப் பின்னர் ஞானையா தங்கள் குடியேற்றத்தை விட்டு வெளியேறினார்.
திரிச்சூர் மாவட்டத்திலுள்ள கொடுங்கல்லூர் வட்டத்தின் தலைமையகம் கொடுங்கல்லூர் ஆகும். கொடுங்கல்லூர் சட்டமன்றத் தொகுதி, சாலக்குடி மக்களவைத் தொகுதியின் ஒரு பகுதியாகும். சாலை வலைப்பின்னல் மூலம் கேரளாவின் பிற நகரங்களுடன் கொடுங்கல்லூர் நன்கு இணைக்கப்பட்டுள்ளது. எர்ணாகுளம் மாவட்டத்தில் உள்ள ஆலுவா இரயில் நிலையம் என்பது கொடுங்கல்லூருக்கு அருகிலுள்ள முக்கிய ரயில் நிலையமாகும்.
இந்த துறைமுகத்தை உலகம் முழுவதிலுமிருந்து, குறிப்பாக மத்திய தரைக்கடல் பகுதியிலிருந்து வந்தவர்கள் பார்வையிட்டுள்ளனர். உரோமானியப் பேரரசு இந்தியாவின் மேற்கு கடற்கரையுடன் தொடர்ச்சியான வர்த்தக தொடர்பைக் கொண்டிருந்தது. மசாலாப் பொருட்களுடன் , முத்து, மஸ்லின் துணி, தந்தம், வைரங்கள், பட்டு, வாசனை திரவியங்கள் போன்ற பொருட்கள் மத்திய கேரளாவைச் சேர்ந்த மாலுமிகளால் வாங்கப்பட்டன.
ஒரு பாரம்பரியத்தின் படி, பொ.ச.மு. 6 ஆம் நூற்றாண்டுக்கு முன்னர் நிறுவப்பட்ட மலபார் கடற்கரையில் ஒரு கொச்சி யூத காலனி, அப்போஸ்தலரை இந்த பிராந்தியத்திற்கு ஈர்த்தது. கொடுங்கல்லூரில் உள்ள சேரமான் மசூதி, "பொ.ச. 629 இல் மாலிக் பின் தினரால் கட்டப்பட்டது" என்றும், இது தெற்காசியாவின் மிகப் பழமையான மசூதி என்றும் பூர்வீக முஸ்லீம் பாரம்பரியம் கூறுகிறது.
கேரளாவில் உள்ள பண்டைய கிறிஸ்தவர்களிடையே ஒரு பாரம்பரிய நம்பிக்கை என்னவென்றால், அப்போஸ்தலர் புனித தோமையர் பொ.ச. 1 ஆம் நூற்றாண்டின் நடுப்பகுதியில் கொடுங்கல்லூரில் அல்லது அதைச் சுற்றி வந்து ஏழு தேவாலயங்களை நிறுவினார். கொடுங்கல்லூர், நிரணம், நிலைக்கல், கொக்கமங்கலம், கோட்டக்காவு, பாலையூர் திருவிதாங்கோடு அரப்பள்ளி - ஒரு தேவாலயம்.
கொடுங்கல்லூர் ஜங்லி, ஜிங்கலே, சிங்கிலின், சைங்காலி, சிங்க்லி, சின்காலி, சென்கலா, சைங்காலி என்றும் அழைக்கப்பட்டுள்ளது. இவை அனைத்தும் பெரியாறின் துணை நதியான சங்கலா நதி அல்லது சங்கிலி நதி என்றப் பெயரிலிருந்து பெறப்பட்டவையாகும்.
பெரியாற்றின் வாயில் அமைந்துள்ள பழங்கால துறைமுகமான முசிரிஸ் நவீனகால கொடுங்கல்லூருடன் ஒத்துப்போகிறது என்று அறிஞர்கள் நம்புகின்றனர். ஆரம்பகால வரலாற்று தென்னிந்தியாவின் மத்திய கேரளா,மேற்கு தமிழ்நாடு ஆகிய பகுதிகள் சேர ஆட்சியாளர்களால் ஆட்சி செய்யப்பட்டன.
சிறிதளவு கற்றவர்கள் மேலும் தொடர்ந்து கற்க எல்லா வாய்ப்புகளையும் தருகின்ற கல்வியே தொடர் கல்வியாகும். இந்திய அரசாங்கம் கட்டாயக் கல்வியாகப் பன்னிரண்டாம் வகுப்பு வரை அனைவரும் படிக்க வேண்டும் என்று கூறினாலும் ஏதோ ஒரு காரணத்தால் அவா்களால் தொடா்ந்து படிக்க முடியாத சூழ்நிலையில் படிப்புப் பாதியில் நின்று விடுகிறது. இதைத் தேக்க நிலை என்பா். இவ்வாறு தேக்க நிலை ஏற்பட்ட பின்பு இரண்டு வருடமோ, மூன்று வருடமோ அல்லது அதற்கு மேலும் பல வருடங்கள் ஆன பின்பு படிக்க வேண்டும் என்று ஆசையோ அல்லது அவா்கள் செய்யும் தொழிலில் வளா்ச்சியடையக் கல்வி தேவைப்படும் சூழ்நிலைக்குத் தள்ளப்படும் போது மீண்டும் தொடா்ந்து படிக்க வேண்டும் என்று ஆசைப்படும் போது தொடா் கல்வி கைகொடுப்பதாக இருக்க வேண்டும். தொடா் கல்வி கற்க இந்திய அரசாங்கம் பல வழிகளில் உதவி செய்கிறது. தொடா் கல்வி கற்க ஆசைப்படுவோா் அதைப் பயன்படுத்திக் கொண்டு படிக்க வேண்டும்.
நாம் ஒவ்வொருவரும் பள்ளிக்கல்வியைத் தொடங்கி ஒரு குறிப்பிட்ட நிலையில் முடித்துக் கொள்கிறோம். பின்பு கல்வியைப் பெற அறிவைப் புதுப்பிக்க மீண்டும் பள்ளி செல்ல முடியாது. நாம் செய்யும் வேலைகளை விட்டுவிட்டு முழுநேரத்தையும் கல்வி பயில செலவிட முடியாத நிலைதான் நிலவுகிறது. அடிப்படை எழுத்தறிவு பெற்றவர்கள் மேலும் கல்வியறிவு பெறுவதற்கும் பெற்ற கல்வியோடு ஒரு குறிப்பிட்ட துறையில் மேலும் அறிவைப் பெறுவதற்கும் தொடர் கல்விமுறை சிறந்ததாகும்.
நாளுக்கு நாள் மாறிக்கொண்டிருக்கும் உலகில் ஒவ்வொரு ஐந்தாண்டுக் காலத்திலும் அறிவுப் பெருக்கம் என்பது இரண்டு மடங்காகின்றது. இந்த நிலையில் பள்ளிக்கூடங்களில் பெற்ற அறிவைக் கொண்டு முழுவாழ்க்கையையும் வாழ இயலாத காரியம். எனவே, பொது அறிவையும், தொழிற்கல்வியையும் புதுப்பித்துக்கொள்ள வேண்டிய கட்டாயத்தில் உள்ளோம்.
சின்கான்சென் என்பது ஜப்பானிய இரும்புப்பாதை குழும நிறுவனங்களால் இயக்கப்படும், ஜப்பானின் அதிவேக இரும்புவழித்திட பிணையம் ஆகும். 1964-ஆம் ஆண்டு டோகாய்டோ சின்கான்சென் தொடங்கியது முதல், இதன் பிணையம் விரிவாக்கப்பட்டு, தற்போது 2,615.7 கி.மீ. நீளமும், அதிகபட்சமாக மணிக்கு 240–320 கி.மீ. வேகமும் கொண்ட சின்கான்சென் தடங்களையும்; 283.5 கி.மீ. நீளமும், அதிகபட்சமாக மணிக்கு 130 கி.மீ. வேகமும் கொண்ட சிறு-சின்கான்சென் தடங்களையும் கொண்டுள்ளது. தற்போது இப்பிணையம் ஓன்சூ மற்றும் கியூஷூ தீவுகளில் உள்ள முக்கிய நகரங்களை, வட தீவான ஹொக்கைடோவில் புதிதாக கட்டப்பட்ட விரிவாக்கத்துடன் இணைக்கிறது. இந்த பிணையங்களில் ஓடும் அதிவேக தொடருந்துகள்தான், தோட்டா தொடருந்து எனும் அடைப்பெயரால் அழைக்கபடுகிறது.
ஈ3 வரிசை: ஆக்கிட்டா சின்கான்சென்னின் கோமாச்சி மற்றும் யமகாடா சின்கான்சென்னின் சுபாசா சேவைகள் 1997-ல் அறிமுகமானது. இதன் அதிகபட்ச வேகம் மணிக்கு 275கி.மீ. ஆகும். இப்போது யமகாடா சின்காசென்னில் மட்டும் இயக்கப்படுகிறது.
ஜப்பானின் சின்கான்சென் தொடருந்துகள் உபயோகிக்கும் 1067மி.மீ. உள்ள குற்றகல பாதையிலும், 1435மி.மீ. உள்ள செந்தரப் பாதையிலும் ஓட சிறப்பாக வடிவமைக்கப்பட்ட ஒரு தொடருந்துதான், அச்சு-அகலம் மாறும் தொடருந்துகள். இத்தொடருந்திலுள்ள பெட்டிகளின் சக்கரங்கள், அதன் அச்சிலிருந்து தன்னை விடுவித்துக்கொண்டு, தேவைக்கேற்ப குறுகி அல்லது அகன்று, மீண்டும் அச்சுடன் பொருந்திக்கொள்ளும். இதனால் அச்சு-அகலம் மாறும் தொடருந்து, செந்தரப் பாதை மற்றும் குற்றகலப் பாதை என இரண்டிலும் ஓட முடியும். இதனால் தடத்தை மாற்றும் செலவு மிச்சமாகிறது.
சாய்வெழுத்துகலில் உள்ள தரவுகள், தொலைந்தத் தரவுகளின் நீட்டல்கணிப்பு மதிப்பீடுகளை உள்ளடக்கியது. துருக்கி மற்றும் ரஷ்யாவின் தரவுகள் இங்கே "ஐரோப்பா" செங்குத்து வரிசையில் சேர்க்கப்பட்டுள்ளது. மணிக்கு 200 கி.மீ. வேகம் மற்றும் அதற்கும்மேல் உள்ளவன மட்டும் கணக்கில் எடுக்கபட்டுள்ளது.
"ஆசியா " என்ற செங்குத்து வரிசை, சின்கான்சென் அல்லாத, ஆசியாவில் உள்ள மற்ற அதிவேக இரும்புவழித் தடங்களின் மொத்த பயணிகளை குறிக்கிறது.
டோகாய்டோ சின்கான்சென்னின் பெரும் வெற்றியைத் தொடர்ந்து, ஒக்காயாமா, ஹிரோஷிமா மற்றும் புக்குவோக்கா இணைக்கும் வகையில் மேற்கில் விரிவாக்கத்திற்கு பரிந்துரைக்கப்பட்டு, 1975-ல் இது செய்து முடிக்கப்பட்டது. இத்திட்டத்தை தொடருந்து டோஹோகூ சின்கான்சென் மற்றும் ஜோஎட்சு சின்கான்சென் என்று இரு புதிய தடங்கள் கட்டப்பட்டது. மேலும், 1970களின் முடிவில் பல திட்டங்கள்ஜப்பானிய தேசிய இரும்புவழித்துறையின் கடன் பாக்கிகளால், தாமதிக்கப் பட்டன. இந்த பிரச்னை 1987-ன் தனியார்மயமாக்கும் கொள்கையால் முடிவு பெற்றது.
அரசாங்க அனுமதி 1958, டிசம்பர்-ல் பெறப்பட்டு, தோக்கியோ-ஒசாக்கா இடையேயான முதற்கட்ட டோகாய்டோ சின்கான்சென்னின் கட்டுமானம் 1959, ஏப்ரல்லில் தொடங்கியது. சின்கான்சென் கட்டுவதற்காக கணிக்கப்பட்ட உத்தேச செலவு சுமார் ¥200 பில்லியன் ஆகும். இத்தேவை கடன், இரும்புவழிப் பத்திரங்கள் மற்றும் குறைந்த-வட்டிக் கடனாக உலக வங்கியிடம் $80 மில்லியன் மூலம் பெறப்பட்டது. முதற்கட்ட யூகிப்புகளை குறைத்து மதிப்பிடவே, செலவு இரட்டிப்பான ¥400 பில்லியனாக உயர்ந்தது. 1963-ல் இதானால் ஆனா நிதிப் பற்றாக்குறைக்கு பொறுப்பேற்று சோகோ பதவிவிலகினார்.
முதல் தோக்கியோ ஒலிம்பிக்குக்காக, 1 அக்டோபர், 1964 அன்று டோகாய்டோ சின்கான்சென் சேவையை தொடங்கியது. தோக்கியோ -ஒசாக்கா இடையே வழக்கமான விரைவுச் சேவை ஆறு மணிநேரம் 40 நிமிடங்கள் ஆனது, அனால் சின்கான்சென் இப்பயணத்தை வெறும் 4 மணிநேரத்தில் முடித்தது. இது இவ்விரு பெருநகரில் உள்ள மக்களின் வணிகம் மற்றும் வாழ்க்கை முறையில் மாற்றத்தை ஏற்படுத்தியது. இச்சேவை மாபெரும் வெற்றி அடைந்தது. 1992-ல் ஒவ்வொரு மார்க்கத்திலும், மணிக்கு 23,000 பயணிகளை சராசரியாகக் கொண்டு, டோகாய்டோ சின்கான்சென் உலகின் பரபரப்பான இரும்புத்தடம் ஆனது.
சின்கான்சென்னின் வழித்தடம், மற்ற வழக்கமான இரும்புத்தடத்தில் இருந்து தனியாக அமைக்கப்பட்டது (வழக்கமான இரும்புத்தடத்தில் ஓடும் சிறு-சின்கான்சென்னை தவிர்த்து). இதனால், வேகம் குறைவான தொடருந்துகளால் பாதிப்படையாமல், நேரம் தவறாமையை பெற்றது. இந்த வழித்தடம் சமமட்டக் கடவுகள் இல்லாமல் அமைக்கப்பட்டது. இவை சுரங்கப்பாதைகள் மற்றும் 4000மீட்டருக்குக் குறைவான வளைவு ஆரம் கொண்ட ஏதண்டங்களை உபயோகித்து தடைகளை ஊடுருவியும் தாண்டியும் செல்லுகின்றன.
50 வருடங்களுக்கும் மேலான சின்கான்சென்னின் வரலாற்றில், 10 பில்லியன் பயணிகளுக்கு மேல் சுமக்கையிலும், அடிக்கடி பூகம்பங்களும் புயல்களும் தாக்கியபோதும், இதுவரை எந்த பயணியும் தடம்புரள்வதாலோ அல்லது மொதல்களாலோ இறந்ததில்லை. ஒரு இறப்பும், பலரின் காயங்களும் கதவுகளை மூடும் போது நிகழ்ந்துள்ளது; இத்தகைய விபத்துகளை தடுக்க நடைமேடைகளில் ஊழியர்களை நியமித்துள்ளனர். பயணிகள், ஓடும் தொடருந்தின் முன் அல்லது அதிலிருந்து குதித்த தற்கொலைகள் நடந்துள்ளன.
சின்கான்சென் பல காரணிகளால் மிகவும் நம்பகமானது, ஏனெனில் இது முழுவதுமாக பொறுமையான போக்குவரத்துகளில் இருந்து தனிமைப் படுத்தப்பட்டுள்ளது. 2014-ல், மத்திய ஜப்பானிய இரும்புவழித்துறையின் அறிக்கையின்படி சின்கான்சென்னின் நிர்ணயிக்கப்பட்ட கால அட்டவணையைவிட சராசரியான தாமத நேரம் 54 நொடிகள். இது இயற்கை பேரிடர் போன்று கட்டுபடுத்த முடியாத காரணங்களையும் உள்ளடக்கியது. 1997-ன் பதிவுகளின்படி இது 18 நொடிகளாக இருந்தது.
தொடருந்துகள் 16 பெட்டிகளைக் கொண்டிருக்கும். ஒவ்வொரு பெட்டியும் 25மீ. நீளமும், மொத்த நீளம் 400மீ. இருக்கும். இதற்கு ஏற்றவாறு நிலையங்களும் நீளாமாக இருக்கும். ஜப்பானின் சில அதிவேக காந்தமிதவுந்துகள் சின்காசென் என குறிப்பிடபடுகின்றன, இதர மெதுவான காந்தமிதவுந்துகள், வழக்கமான விரைவுப் போக்குவரத்துக்கு மாற்றாக விளங்குகின்றன.
1067மி.மீ. பழைய தடங்களின் குறுகிய இரும்புப்பதைக்கு பதில், 1435மி.மீ. கொண்ட செந்தர இரும்புப்பாதையை சின்கான்சென் பயன்படுத்துகிறது. தொடர்ச்சியான உருக்கியிணைக்கப்பட்ட இரும்புப்பாதை மற்றும் நகரும் ஆப்புக் கடவு புள்ளிகள் பொருத்தப்பட்டு, இரும்புத்தட நிலைமாற்றிகள் மற்றும் கடவுகளின் இடைவெளிகள் நிரப்பப்பட்டன.
ஆரம்பம் முதலே சின்கான்சென் மின்தன்னுந்து பெட்டி வடிவமைப்பை பயன்படுத்தின. 0 வரிசை சின்கான்சென்னின் அனைத்து சக்கர அச்சுக்களுக்கும் ஆற்றல் செலுத்தப்படும். பெரும்பாலான சக்கர அச்சுகள் ஆற்றல் பெறுவது, அதிக வேகமுடுக்கதிற்கு வித்திட்டது. இதனால் சின்கான்சென்னை அடிக்கடி நிறுத்துவதால், அவ்வளவாக நேரம் விரயமாவதில்லை.
சின்கான்சென் தொடருந்துகள், வேகமான வேகமுடுக்கம், ஒடுக்கம் மற்றும் குறைவான எடையால் குறைவான சேதத்தை தடத்திற்கு அளிக்கும், தன்னுந்து பெட்டிகளை கொண்டிருக்கும். அதிவேகத்தில் சுரங்கப்பாதைக்குள் நுழைகையில், நிலையான காற்றழுத்தத்தை உறுதிசெய்ய, பெட்டிகள் காற்றுப்புகா வண்ணம் தயாரிக்கப்டுகின்றன.
பனிக்காலத்தில் மைபாரா நிலையத்தை ஒட்டியப்பகுதியில், டோகாய்டோ சின்கான்சென் அடர்ந்த பனியை எதிர்கொள்ளும். தொடருந்துகள் வேகத்தை குறைத்தாக வேண்டும், அனால் இது கால அட்டவனையை பாதிக்கும். இதை எதிர்கொள்ள தெளிப்பான் அமைப்புகள் பின்னர் பொருத்தப்பட்டன. இதனால் அடர்ந்த பனி என்ற தடை விலகியது.
சின்கான்சென், அதன் மேலுள்ள 25கி.வோ. மாறுமின்னோட்ட மின்னாற்றல் மூலத்தை உபயோகிக்கின்றன. இந்த ஆற்றல் தொடருந்தின் சக்கர அச்சுக்கு பகிரபடுகிறது. டோகாய்டோ சின்கான்சென்னின் ஆற்றல்வழங்கியின் திறன் 60 ஹெர்ட்ஸ் ஆகும்.
இதுவரை இருமுறை சின்கான்சென் தொடருந்துகள் தடம்புரண்டுள்ளன. முதலாவது, 23 அக்டோபர் 2004 அன்று ச்சூஎட்சு நிலநடுக்கத்தின்போது நிகழ்ந்தது. டோக்கி எண். 325 தொடருந்தின் பத்தில் எட்டு பெட்டிகள் ஜோஎட்சு சின்கான்சென்னில் தடம்புறண்டது. 154 பயணிகளும் சிறு காயங்களுடன் தப்பினர்.
சின்காசென் தானியங்கி தொடருந்து கட்டுப்பாட்டுக்கருவியை கொண்டு பாதையின் ஓரத்தில் உள்ள சமிக்ஞைகளின் தேவையற்றதாக ஆக்கியது. இது முழுமையான தானியங்கி தொடருந்து பாதுகாப்பு அமைப்பை உபயோகிக்கிறது.
பூகம்பத்தால் ஏற்படும் அபத்துகளால், அவசரமாக பூகம்ப உணரும் மற்றும் எச்சரிக்கும் அமைப்பை 1992-ல் அறிமுகப்படுத்தப்பட்டது. இது பெரும் பூகம்பத்தின்போது தோட்டா தொடருந்தின் தானியங்கி வேகத்தடுப்பான்களை இயக்க்கும்.
டோக்கியோ-ஒசாக்கா சின்கான்சென் தடங்களில் பயணிக்கையில், மகிழுந்துப் பயணத்தின்போது வெளியாகும் கரியமிலவாயுவின் அளவில், வெறும் 16 சதவிகிதத்தை மட்டுமே வெளியிடுகிறது. இதனால் வருடத்திற்கு 15,000 டன்கள் 2 அளவு குறைகிறது.
சிறு-சின்கான்சென் என்பது முன்னாள் குற்றகலப் பாதைகள், செந்தரப் பாதைகளாக மாற்றி அமைக்கப்பட்ட தடங்களுக்கு இட்ட பெயர் ஆகும். இதன்மூலம் சின்கான்சென் தொடருந்துகள், குறைவான கட்டுமான செலவில் நகரங்களுக்குள் பயணித்தது.
இரைச்சல் மாசு நேரடியாக வேகத்தை பாதிக்கும். ஆகையால், வழுக்கி மின்சேகரிப்பானின் மேம்பாடு, எடைகுறைவான பெட்டிகள் மற்றும் இரைச்சல் தடைகளின் கட்டுவது போன்றவைகள் செயல்படுத்தப்பட்டன.
குறிப்பு: தனிப்பட்ட தடங்களின் பயணியர் கூட்டு எண்ணிக்கை, அவ்வமைப்பின் கூட்டு எண்ணிக்கை ஆகாது, ஏனெனில் ஒரு பயணி இச்சேவையைப் பலமுறை பயன்படுத்தலாம். ஆகையால் மேற்கூறிய நிகழ்வை, ஒரு முறை என்றே எடுத்துக் கொள்ளப்படுகிறது.
பூகம்பத்தின்போது, பூகம்ப எச்சரிக்கை அமைப்பினால் தொடருந்தை மிக வேகமாக நிருத்த முடியும். ஜோஎட்சு தடம்புறளை நன்றாக ஆராய்ந்து, தடம்புறளைத் தடுக்கும் ஒரு புதிய கருவி பொருத்தப்பட்டது.
இரண்டாவது, 2 மார்ச் 2013 அன்று ஆகிட்டாவில் பனிப்புயலால் கோமாச்சி எண். 25 தொடருந்து ஆகிட்டா சின்கான்சென்னில் நிகழ்ந்தது. இதில் எந்த பயணியும் காயம் அடையவில்லை.
குற்றியுள்ள மற்றும் குற்றியில்லா தடங்கள் என இரண்டும் பயன்பாட்டில் உள்ளன. குற்றியில்லாத் தடங்கள் சுரங்கப்பாதைகளிலும் ஏதண்டங்களிலும் உபயோகிக்கப்படுகிறது.
நியூ அயர்லாந்து என்பது பப்புவா நியூ கினியில் அமைந்துள்ள ஒரு பெரிய தீவாகும். இதன் பரப்பளவு ஏறத்தாழ 7,404 கிமீ², மக்கள்தொகை ஏறத்தாழ 120,000 பேர். நியூ பிரிட்டன் தீவுக்கு வடகிழக்கே உள்ள இத்தீவு நியூ அயர்லாந்து மாகாணத்தின் மிகப் பெரிய தீவாகும். பிசுமார்க் தீவுக்கூட்டத்தில் உள்ள இவ்விரண்டு தீவுகளும் செயிண்ட் ஜோர்ஜசு கால்வாயால் பிரிக்கப்பட்டுள்ளன. இத்தீவின் நிருவாக மையம் அதன் வட முனையில் காவியெங் நகரில் உள்ளது. இத்தீவு செருமனியின் ஆட்சிக்குள்ளாயிருந்த போது "நியூமெக்லென்பெர்க்" என அழைக்கப்பட்டது.
பிசுமார்க் தீவுக்கூட்டத்தில் அமைந்துள்ள இத்தீவு துப்பாக்கியின் வடிவமைப்பை ஒத்தது. இதன் நீளம் கிட்டத்தட்ட 360 கிலோமீட்டர்கள் ஆகும். அகலம் 10 கிமீ மிதல் 40 கிமீ வரை வேறுபடுகிறது. நடுவில் உள்ள மலைப் பகுதிகள் மிகவும் செங்குத்தாகவும் கரடுமுரடாகவும் காணப்படுகின்றன. டாரோன் மலை மிக உயரமானது உயரமானது. இத்தீவு நிலநடுக் கோட்டில் இருந்து 2 முதல் 5 பாகைகள் தெற்கே உள்ளது. பெரும்பாலான நிலப்பகுதி அடர்ந்த மழைக்காடாகும்.
1616 ஆம் ஆண்டில் டச்சுக் கடலோடிகள் யாக்கோபு லெ மாயிர், வில்லெம் சோட்டென் ஆகியோர் இத்தீவில் வந்திறங்கிய முதலாவது ஐரோப்பியர் ஆவர். 1870கள், 1880களில், மார்க்கி டி ரேய்சு என்ற பிரான்சியர் நியூ பிரான்சு என்ற பெயரில் இங்கு ஒரு குடியேற்றத்தை ஆரம்பிக்க முயன்றார். இவர் இத்தீவுக்கு நான்கு முறை குடியேறிகளை அனுப்பினார். இவற்றில் ஒரு பயணத்தின் போது 123 குடியேறிகள் உயிரிழக்க வேண்டி ஏற்பட்டது.
சுமார் 33,000 ஆண்டுகளுக்கு முன்னர் இன்றைய பப்புவா நியூ கினியில் இருந்து முதன் முதலாக மக்கள் இங்கு வந்து குடியேறினர் என நம்பப்படுகிறது. 3,000 ஆண்டுகளுக்கு முன்னர் லப்பித்தா பழங்குடி மக்கள் வந்தனர். நியூ அயர்லாந்தின் கபாய், மலகன், தும்புவான் ஆகிய மாவட்டங்கள் தற்போதும் இத்தீவுப் பழங்குடியினரின் பண்பாடுகளைப் பேணி வருகின்றன.
விலங்குகளை நன்முறையில் நடத்த விழைகின்ற மக்கள் அல்லது பீட்டா ; அல்லது ) ஐக்கிய அமெரிக்க நாட்டில் வர்ஜீனியா மாநிலத்து நோர்போக் நகரில் விலங்கு வதைகளைத் தடுக்குமாறு உருவான தன்னார்வல அமைப்பாகும்; இதன் பன்னாட்டுத் தலைவராக இங்க்ரிட் நியூகர்க் உள்ளார். இலாபநோக்கற்ற இவ்வமைப்பில் 300 ஊழியர்களும், 3 மில்லியன் உறுப்பினர்களும் ஆதரவாளர்களும் உள்ளனர்; உலகளவில் இத்துணை அளவிலான உரிமைக் குழு இதுவே ஆகும். இதன் முழக்கம் "விலங்குகள் நாம் உண்பதற்கும் உடுத்துவதற்கும் சோதனைகள் நடத்தவும் மகிழ்ச்சி தரவும் எவ்விதத்திலும் துன்புறுத்தப்படவும் உண்டானவை இல்லை" ஆகும்.
பீட்டாவின் முதன்மை வலைத்தளம் முதிர் அகவையர்களுக்காகவும் காய்கனி மட்டுமே உண்போருக்குமானது. தாவர உணவு முறை, கண்டிப்பான தாவர உணவுமுறை அல்லது அவற்றிற்கு முயலும் விடலைப் பருவத்தினருக்கு 2 என்ற தளம் உருவாக்கப்பட்டுள்ளது.
லிங்ஷீஜியாங் பகுதியில் குறிப்பிடத்தக்கதாக ஸ்டிபினிடி கனிமம் கொண்ட முக்கிய மையங்களில் ஒன்றாகும் மேலும் அந்திமனியை பிரித்தெடுத்தலும் நடைபெறுகிறது. ஹுனான் சர்வதேச அளவில் கான்கிரீட் குழாய்கள், கிரேன்கள் போன்ற கட்டுமான உபகரணங்களைத் தயாரிப்பதற்காக அறியப்படுகிறது. இங்கு செயல்படும் நிறுவனங்களில் சில சோனி குழுமம், சூம்லின், சன்வார்ட் ஆகியன. சோனி குழுமம் உலகில் முதன்மை நிறுவனங்களில் ஒன்றாகும். லியாங் நிறுவனம் பட்டாசு, வாணவேடிக்கைத் தயாரிப்புகளில் உலகில் முதன்மை நிறுவனமாக உள்ளது. 2011 இல் மாகாணத்தின் இயல்பான மொத்த உள்நாட்டு உற்பத்தி 1.90 டிரில்லியன் யுவான் என்று இருந்தது. ஒரு நபருக்கான உள்நாட்டு உற்பத்தி 20.226 யுவான் என்று இருந்தது.
ஹுனானில் பழங்காலத்தில் அதன் காடுகளில், தற்போதைய மையாவோ மக்கள், துஜய்யா மக்கள், யாவோ மக்கள் ஆகியோரின் முன்னோர்கள் முதன்முதலில் குடியேறினர். கி.மு. 350 இல் இருந்து சீனாவின் எழுதப்பட்ட வரலாறு இப்பகுதியில் துவங்குகிறது. சவு வம்சம் ஆட்சிக்காலத்தில், இப்பகுதி சூ அரசின் ஆட்சிக்கு உட்பட்டது. சூ அரசாட்சியிடம் இருந்து இந்தப்பகுதி குன் அரசால் கி.மு.278களின் நடுவில் வெற்றி கொள்ளப்பட்டு, இப்பகுதி குன் ஆட்சியின் கட்டுப்பாட்டின் கீழ்வந்தது. பிறகு ஆன் அரசுமரபின் ஆட்சியின் கீழ் வந்தது.
ஹுனான் காலநிலை கோப்பென் காலநிலை வகைப்பாட்டில், அயன அயல் மண்டலக் காலநிலையைக் கொண்டுள்ளது, ஈரப்பத வெப்பமண்டலத்துக்குரிய குறுகிய, குளிர், ஈரப்பதமான குளிர்காலத்தினையும், மிகவும் வெப்பமான, ஈரப்பதமான கோடைக் காலத்தையும் கொண்டதாக உள்ளது. சனவரிமாத சராசரி வெப்பநிலை 3 முதல் 8 செல்சியஸ் சூலைமாத சராசரி வெப்பநிலை 27 முதல் 30 செல்சியஸ் . ஆண்டு சராசரி மழையளவு 1,200 முதல் 1,700 மில்லி மீட்டர் ஆகும்.
ஹுனான் மாகாணம் என்பது சீன மக்கள் குடியரசு நாட்டின் தென்மத்திய சீனப்பகுதியிலுள்ள ஒரு மாகாணங்களுள் ஒன்று. தோங்டிங் ஏரியின் தெற்கில் மாகாணம் உள்ளது. (இதனால் "ஏரியின் தெற்கு" என்னும் பொருளில் இதன் பெயர் ஹுனான் என்று ஏற்பட்டது.) ஹுனான் சில சமயங்களில் அதிகாரப்பூர்வமாகவும், சுருக்கமாகமாகவும் " " என்று அழைக்கப்படுகிறது. ஷியாங் ஆறு இந்த மாகாணத்தில் பாய்வதால் இவ்வாறு அழைக்கப்படுகிறது.
ஹுனானின் பாரம்பரிய பயிர்கள் அரிசி மற்றும் பருத்தி ஆகும். 19 ஆம் நூற்றாண்டில் இம்மாகாணத்தில் இருந்து ருபார்ப், கஸ்தூரி, தேன், புகையிலை, சணல் , பறவைகள் போன்றவை ஏற்றுமதி செய்யப்பட்டன. தோங்டிங் ஏரி பகுதி இரேமிப் உற்பத்தி மையமாகவும், ஹுனான் தேயிலை சாகுபடிக்கான ஒரு முக்கிய மையமாகவும் உள்ளது.
அண்மைய ஆண்டுகளில் விவசாயப் பொருட்களிலிருந்து ஹுனான் மாகாணம் சீனாவின் கடலோர மாநிலங்கள் போன்று உற்பத்தி பிரிவுக்கு நகர்ந்து வருகிறது. குறிப்பாக, எஃகு, இயந்திரங்கள், மின்னணு உற்பத்தி போன்றவற்றில் ஒரு முதன்மையான மையமாக குவாங்டாங் மற்றும் ஜேஜியாங் போல உயர்ந்துள்த்து.
ஹுனான் மாகாணத்தின் எல்லைகளாக வடக்கில் ஹூபேய் மாகாணமும், கிழக்கில் ஜியாங்சி மாகாணமும், தென்கிழக்கில் குவாங்டாங் மாகாணமும், தென்மேற்கில் குவாங்ஸி மாகாணமும், மேற்கே குயிசூ மாகாணமும், வடமேற்கில் சோங்கிங் நகரமும் அமைந்துள்ளன. மாகாணத் தலைநகர் சாங்ஷா ஆகும்.
மொன்செராட் தீவின் தெற்கு பகுதியில் அலுவல்முறை தலைநகராக விளங்கிய பிளைமவுத் 1997இல் சூபிரெயே குன்றுகள் எரிமலை வெடிப்பினால் புதையுண்டதால் கைவிடப்பட்டது. தற்காலிக அரசுக் கட்டிடங்கள் பிராதெசில் கட்டப்பட்டு 1998 முதல் புதிய தலைநகரமாக மாறியது. இந்த செயற்பாடு துவக்கத்தில் தற்காலிகமானதாக திட்டமிடப்பட்டது; ஆனால் இது தீவின் நடைமுறைப்படியான தலைநகரமாகத் தொடர்கிறது. லிட்டில் பே ஏரியாவில் புதியதாக நிர்மாணிக்கப்பட்டு வரும் தலைநகருக்கு பல பெயர்கள் பரிந்துரைக்கப்பட்டு வருகின்றன. டயானா, வேல்ஸ் இளவரசி நினைவாக டயானா துறைமுகம் என்ற பெயரும் மார்ச்சு 17ஆம் நாள் கிளர்ச்சியை நினைவுறுத்தும் வகையிலும் அயர்லாந்து-அமெரிக்க சுற்றுலாப் பயணிகளை கவரும் வகையிலும் புனித பேட்ரிக் என்ற பெயரும் இதில் அடங்கும். இலண்டனில் நடந்த ஒலிம்பிக் போட்டிகளின் போது பிராதெசு துவக்கப் பள்ளி மாணவர்கள் "சிறப்பு 'உலக அமைதி' திட்டத்தை" வெளிப்படுத்தினர்; இதில் அமைதியையும் மொன்செராட் கொடியையும் பதித்த மெத்தையை சமர்ப்பித்தனர்.